Diari Oficial de la Generalitat Valenciana


Sumari del DOGV 9490, del 15-12-2022 (2022/11558)

Edicte de la convocatoria i bases sobre convocatòria i bases que regiran el procediment per a proveir en propietat una plaça vacant en la plantilla, per estabilització de l'ocupació temporal de llarga durada.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9490

Data del DOGV
:   15-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11044


Data del document
:   16-11-2022

Organisme emissor
:   Mancomunitat de la Valldigna

Tipus de document
:   Edicte

Descriptors 

:   * concurs administratiu

Edicte de la convocatoria i bases sobre convocatòria i bases que regiran el procediment per a proveir en propietat una plaça vacant en la plantilla, per estabilització de l'ocupació temporal de llarga durada. [2022/11796]  
Per Resolució de Presidència de 15 de novembre de 2022 s'han aprovat les bases i la convocatòria excepcional d'estabilització d'ocupació temporal de llarga duració, annexes a la present resolució, de la següent plaça vacant i inclosa a l'Oferta d'Ocupació Pública de 2020:  
  
  
  
Bases que han de regir el procés de selecció per a la provisió en propietat d'una plaça de personal funcionari, tècnic de foment local, promoció turística i intervenció (subgrup A2) incloses en l'oferta pública d'ocupació i formació de borsa de treball, pel procés d'estabilització de l'ocupació temporal pel procediment de concurs previst per la da 6ª de la Llei 20/2021 (exp. 0221035).  
  
1. Objecte de la convocatòria  
L'objecte d'aquests bases específiques és regular el procés selectiu per a la provisió en propietat, per concurs de mèrits a l'empara de la Disposició Addicional 6ª de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, d'una plaça de funcionària, tècnica de Foment Local, Promoció Turística i Intervenció, subgrup A2, inclosa en l'oferta d'ocupació pública d'aquesta Mancomunitat.  
Les característiques de la plaça actualment inclosa en l'WWR 9084, són les següents:  
  
Denominació: tècnic de Foment Local, Promoció Turística i Intervenció  
Naturalesa: personal funcionari  
Grup: Subgrup A2 (art. 76 TRLEBEP).  
Escala: administració general.  
Subescala: tècnica.  
Classe: mitjana.  
Categoria: ---.  
Nombre de vacants: una (RQU 1213; BOP núm. 220, de 16.11.2020).  
  
Torn de selecció: consolidació o estabilització d'ocupació temporal.  
  
Procediment de selecció: concurs DA 6ª Llei 20/2021, per torn d'estabilització.  
Llocs de treball a consolidar:  
1 Tècnic de foment local, promoció turística i intervenció, nivell 20.  
  
En el supòsit de no cobrir la plaça vacant anteriorment detallada mitjançant el torn d'estabilització, es cobrirà pel torn lliure, per la qual cosa, donat eixe cas, hauran d'aprovar-se les bases corresponents al torn procedent.  
Igualment, és objecte d'aquest procés selectiu la constitució d'una borsa de treball amb els aspirants que participen en el procés de selecció.  
2. Legislació aplicable  
En tot el que no preveuen aquests bases, s'aplicarà específicament la Llei 20/2021, de 28 de desembre, de mesures urgents per a la reducció de la temporalitat en l'ocupació pública, l'article 61.6 i 7 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic (TREBEP) i la resta de la normativa de funció pública vigent en cada moment.  
  
De conformitat amb el que es disposa en l'article 45.1 b) de la Llei 39/2015, d'1 d'octubre, del procediment administratiu comú de les administracions públiques, es fixa com a mitjà de comunicació de les publicacions que es deriven dels actes integrants d'aquest procediment selectiu l'exposició en el tauler d'anuncis de la seu electrònica de la Mancomunitat, URL:   
https://lavalldigna.sede.dival.es/tablondeanuncios/default.aspx  
Així mateix, es podrà obtenir informació en relació a aquestes bases, la seua convocatòria, quants actes administratius es deriven d'ella i de les actuacions deL tribunal qualificador en la Seu Electrònica de la Mancomunitat, URL: https://lavalldigna.sede.dival.es/  
En compliment de la Llei 3/2018, de 5 de desembre, de Protecció de Dades Personals i Garantia dels Drets Digitals, s'informa que les dades personals consignades en la instància es tractaran de manera automatitzada i s'arreplegaran confidencialment en els arxius de la Mancomunitat per a ser utilitzades en la gestió de l'oferta d'ocupació.  
  
El responsable del tractament de les dades personals que s'arrepleguen en cada convocatòria específica és la Mancomunitat, que els tractarà amb la finalitat de gestionar el procés selectiu corresponent, tot això de conformitat amb la normativa vigent i les presents bases generals i específiques de cada convocatòria.  
Es podran exercitar els drets d'accés, rectificació, supressió i portabilitat, així com els de limitació o oposició, davant el Registre General de la Mancomunitat, a través de la seu electrònica:   
https://lavalldigna.sede.dival.es/, o per mitjà del delegat de Protecció de Dades en mzm@rxcscccbjqoib.gu. No obstant l'anterior es podran dirigir en tot cas a l'autoritat de control, Agència Espanyola de Protecció de Dades.  
Es tindrà en compte el principi d'igualtat de tracte entre dones i homes pel que es refereix l'accés a l'ocupació, d'acord amb l'article 14 de la Constitució Espanyola; la Llei orgànica 3/2007, de 22 de març, per a la Igualtat de Dones i Homes, i l'acord del Consell de Ministres de 20 de novembre de 2015, pel qual s'aprova l'II Pla per a la Igualtat entre Dones i Homes en l'Administració de l'Estat i els seus organismes públics, o Pla vigent en el moment de cada convocatòria específica.  
  
  
3. Requisits dels aspirants  
Els aspirants han de tenir els següents requisits:  
- Estar en possessió del títol de graduat o diplomat universitari, o bé estar en condicions d'obtindre'l en la data en què acabe el termini de presentació d'instàncies.  
En tot cas, els aspirants han d'aportar l'equivalència per mitjà de certificat expedit a aquest efecte per l'administració competent en cada cas.  
- Tindre complits setze anys i no superar l'edat màxima de jubilació forçosa.  
- Tenir la nacionalitat espanyola, sense perjudici del que s'estableix en l'article 57 del text refós de la Llei de l'Estatut Bàsic de l'Empleat Públic (TRLEBEP).  
- No patir malaltia ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques, ni estar complint la sanció ferma d'ocupació i sou del lloc de treball com a empleat públic.  
- No haver sigut condemnat per sentència ferma per algun delicte contra la llibertat i identitat sexual, conforme a l'article 13.5 de la Llei orgànica 1/1996, de 15 de gener, de Protecció Jurídica del Menor, de modificació parcial del Codi Civil i de la Llei d'Enjudiciament Civil.  
  
  
4. Pagament dels drets d'examen  
Qui vulga participar en les proves d'accés ha de sol·licitar-ho mitjançant la instància corresponent, amb el pagament dels drets de participació en el procés selectiu, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública, sense que calga incorporar-hi el justificant de pagament, la qual cosa comprovaran d'ofici els serveis municipals.  
  
El pagament de la taxa de participació en les proves selectives s'ha de fer dins del termini de presentació de sol·licituds. L'aspirant que no pague les taxes, o les pague fora d'eixe termini, serà declarat exclòs de participar en el procés selectiu en les llistes d'aspirants admesos, per entendre que desisteix tàcitament de participar en el procés de selecció.  
  
  
5. Presentació de sol·licituds  
5.1. La presentació d'instàncies comportarà l'acceptació per la persona interessada de les bases de la convocatòria i que, per tant, reuneix tots i cadascun dels requisits exigits en aquestes, referits sempre a la data de finalització del termini de presentació d'instàncies.  
  
La instància per a poder participar en el procés selectiu corresponent a cada convocatòria específica podrà tramitar-se:  
- Telemàticament, a través de la seu electrònica de la Mancomunitat, sent necessari com a requisit previ per a la inscripció disposar d'un sistema de firma reconegut per la seu electrònica de la Mancomunitat.  
  
- Presencialment:  
En en Registre General de la Corporació (plaça del País Valencià, 10, CP 46868 Benifairó de la Valldigna, en hores hàbils d'oficina, de dilluns a divendres, de 09.00 a 14.00 hores.  
En els Registres de qualsevol òrgan administratiu que pertanga a l'Administració General de l'Estat, d'una comunitat autònoma o d'alguna de les entitats que integren l'Administració Local. Podran presentar-se en les oficines de correus en la forma que reglamentàriament s'establisca, que és la recollida en l'article 14 de la Llei 43/2010, de 30 de desembre, del Servei Postal Universal, dels Drets dels Usuaris i del Mercat Postal, i article 31 del Reial decret 1829/1999, de 3 de desembre, i en les representacions diplomàtiques o oficines consulars d'Espanya a l'estranger.  
5.2. Les persones aspirants que al·leguen mèrits a valorar deuran obligatòriament presentar, juntament amb la instància, el model de declaració de mèrits que inclourà la relació de mèrits que manifesten posseir, sent aquests els únics que seran valorats en el concurs.  
5.3. El termini de presentació de sol·licituds serà de 20 dies naturals comptadors des de l'endemà de la publicació en el BOE de l'extracte de la present convocatòria.  
  
6. Admissió i exclusió d'aspirants  
Acabat el termini de presentació d'instàncies i documents, la Presidència dictarà resolució declarant aprovada la llista provisional d'aspirants admesos/as i exclosos/as. En aquesta resolució, que es publicarà en el BOP i en el tauler d'anuncis de la seu electrònica de la Mancomunitat, s'indicarà el lloc en què es troben exposades al públic la llista certificada completa de persones aspirants admeses i excloses.  
  
Dins dels deu dies hàbils següents a aquesta publicació es podran efectuar reclamacions contra la llista de persones aspirants admeses i excloses, així com sol·licitar l'esmena d'errors materials. Les reclamacions, si escau, seran resoltes per la Presidència de la Corporació, i l'anunci corresponent a la llista definitiva es publicarà en el BOP i en el tauler d'anuncis de la seu electrònica de la Mancomunitat.  
  
Les persones aspirants que dins del termini assenyalat no esmenen la causa d'exclusió o no al·leguen l'omissió justificant el seu dret a ser incloses en la relació d'admesos/as, seran exclosos/as del procés selectiu.  
  
7. Tribunal qualificador  
El tribunal qualificador, que serà nomenat per decret de la Presidència de la Mancomunitat, avaluarà els mèrits del concurs, i la seua composició col·legiada haurà d'ajustar-se als principis d'imparcialitat i professionalitat dels seus membres.  
Els seus membres seran designats pel President de la Mancomunitat, la qual cosa es farà pública juntament amb l'anunci publicant la llista provisional de persones admeses i/o excloses.  
La pertinença als òrgans de selecció serà sempre a títol individual, no podent ostentar-se aquesta en representació o per compte de ningú.  
  
El tribunal qualificador estarà integrat per un/una president/a i quatre vocals, un/a dels quals actuarà com a secretari/a.  
El tribunal estarà integrat, a més, amb els respectius suplents que simultàniament amb els titulars hauran de designar-se, no podent constituir-se ni actuar sense la presència de més de la meitat dels seus membres, titulars o suplents, inclosos el/la president/a i el/la secretari/a o els seus suplents. Les decisions s'adoptaran per majoria de vots presents, resolent el vot de qualitat del/la president/als supòsits d'empat.  
  
Tots els membres del tribunal qualificador, titulars i suplents, hauran de posseir una titulació igual o superior a la requerida per a les places objecte de la convocatòria, en la mateixa àrea de coneixements específics, i pertànyer al mateix grup/nivell o grup/nivell superior, dels previstos en els articles 76 i 77 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic.  
Les persones suplents nomenats per a compondre el tribunal qualificador podran actuar indistintament en relació al respectiu titular, excepte una vegada iniciada una sessió en la qual no es podrà actuar simultàniament.  
En els supòsits d'absència del/la president/a titular o suplent o del/la secretari/a titular o suplent, les funcions de tots dos, seran exercides per els/les vocals, seguint per a això l'ordre en què hagen sigut designats pel decret de nomenament.  
Les persones membres del tribunal hauran d'abstenir-se d'intervenir, notificant-lo al president de la Mancomunitat, quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o hagueren fet tasques de preparació d'aspirants a proves selectives durant els cinc anys immediatament anteriors a la publicació d'aquesta convocatòria. Així mateix, les persones aspirants podran recusar als membres del tribunal quan concórreguen aquestes circumstàncies, segons allò que s'ha fixat en l'article 24 de la mateixa Llei.  
El tribunal qualificador resoldrà totes les qüestions derivades de l'aplicació de les bases de la convocatòria, quedant facultat per a adoptar totes aquelles determinacions que estime pertinents per al correcte desenvolupament del procés selectiu.  
Els membres del tribunal percebran les «assistències» que regula el Reial decret 462/2002, de 24 de maig, sobre indemnitzacions per raó del servei que corresponen. Així mateix, el personal que preste la seua assistència tècnica al tribunal, d'acord amb els articles 29 i 31 d'aquesta normativa, percebrà l'abonament de les assistències corresponents a la mateixa categoria de cada procés selectiu.  
Els acords del tribunal es faran públics en el tauler d'anuncis de la seu electrònica de la Mancomunitat.  
  
8. Procés selectiu  
El procés selectiu constarà únicament d'una fase de concurs.  
Per la valoració de la fase de concurs, els mèrits dels aspirants s'han d'enumerar juntament amb la sol·licitud de participació en les proves selectives, i han d'estar referits únicament als mèrits que els aspirants tenen fins a la data de finalització del termini de presentació de sol·licitud de participació en les proves selectives.  
Caldrà aportar els originals o la còpia compulsada dels mèrits enumerats juntament amb la sol·licitud de participació en les proves selectives. En les dependències del Registre d'aquesta Mancomunitat es farà l'arreplega, registre, comprovació i compulsa dels mèrits declarats en el moment de presentació de la sol·licitud d'admissió en el procés i participació en les proves selectives.  
Sols es valoraran en el concurs els mèrits degudament acreditats que es corresponguen amb els mèrits enumerats juntament amb la sol·licitud abans esmentada, tot això sense perjudici de l'esmena o aclariment d'algun mèrit que siga requerida pel tribunal.  
Els mèrits que es valoren en la fase de concurs són els següents:  
a) Experiència: la prestació de serveis professionals com a funcionari o contractat laboral, en places de la mateixa categoria de la plaça convocada.  
b) Titulacions: es valorarà estar en possessió de les titulacions que es detallen en aquest apartat que siguen diferents de les que l'aspirant presente o al·legue com a requisit.  
c) Coneixements de valencià: únicament seran avaluables els certificats expedits per la Junta Qualificadora de Coneixements de Valencià, Escola Oficial d'Idiomes, universitats o altres organismes oficials amb la deguda acreditació de l'equivalència.  
d) Altres mèrits:  
1. Coneixement de llengües comunitàries.  
2. Diversitat funcional.  
e) Cursos: es valorarà l'assistència i/o aprofitament a cursos amb certificat acreditatiu, sempre que tinguen una relació estreta amb les activitats, coneixements i/o experiència pròpies de les places convocades, i estiga reflectida de manera expressa la seua duració en hores lectives. Igualment, en compliment del Pla d'Igualtat, es valorarà la formació en matèria de gènere i igualtat.  
  
Mèrits a valorar Puntuació màxima Valoració  
Experiència en aquesta Mancomunitat 17,5 punts 0,08 punts per cada mes de serveis com Tècnic de Foment/AODL en aquesta Mancomunitat fins a un màxim de 17,5 punts.  
Experiència en altres administracions 5 punts 0,04 punts per cada mes de serveis com Tècnic de Foment/AODL en altres administracions locals fins a un màxim de 5 punts.  
0,02 punts per cada mes de serveis com Tècnic de Foment/AODL en altres administracions públiques fins a un màxim de 5 punts.  
Titulacions diferents a la que es presenta com a requisit d'accés 2 punts Grau universitari:1,50 punts.  
Llicenciat, màster universitari, doctorat: 2,00 punts.  
Valencià 5 punts Oral / Nivell A2 del MCER: 1,25 punts  
Elemental / Nivell B1 del MCER: 2,50 punts  
- -- / Nivell B2 del MCER: 3,125 punts  
Mitjà / Nivell C1 del MCER: 3,75 punts  
Llenguatge administratiu / sense equivalència del MCER: 4,375 punts Superior / Nivell C2 del MCER: 5,00 punts  
Es comptarà el certificat superior acreditat.  
Altres mèrits 2,5 punts 1. Treball per compte propi o aliè com a tècnic de foment local, promoció turística i intervenció:  
Per cada mes complet de treball 0,02 punts fins un màxim de 0.50 punts.  
2. Coneixement de llengües reconegudes a nivell comunitari (màxim 1,50 punts):  
Es valoraran cada nivell del marc europeu segons la següent taula d'equivalències:  
Nivell Bàsic = Nivell A2 del MCER 0,50 punts  
Nivell Intermedi = Nivell B1 del MCER 0.75 punts  
Nivell Avançat = Nivell B2 del MCER 1,00 punts  
Nivell C1 = Nivell C1 del MCER 1,25 punts  
Nivell C2 = Nivell C2 del MCER 1,50 punts  
Es comptarà el certificat superior de cada llengua acreditada.  
3. Diversitat funcional (màxim 0,50 punts):  
Diversitat superior al 33 % 0,20 punts.  
Diversitat superior al 66 % 0,50 punts  
Cursos 8 punts 0,0625 punts per hora de curs o acció formativa.  
Puntuació   
màxima 40 punts   
  
  
Acreditacions: Per a l'escaient valoració dels mèrits referits hauran d'acreditar-se en la forma que a continuació es detalla:  
a) Experiència: mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
b) Titulacions superiors: mitjançant l'aportació de l'original o còpia degudament compulsada o electrònica autèntica del títol expedit per l'organisme públic competent.  
c) Coneixements de valencià: mitjançant l'aportació de l'original o còpia degudament compulsada o electrònica autèntica del títol expedit per la Junta Qualificadora de Coneixements de Valencià o altres organismes oficials, si escau, original o còpia compulsada del títol equivalent, sempre que l'aspirant acredite l'equivalència de l'organisme competent.  
d) Altres mèrits:  
1. Coneixement de llengües comunitàries: els idiomes comunitaris s'acreditaran mitjançant certificat de coneixements de l'Escola Oficial d'Idiomes i/o universitats, o títols equivalents degudament, acreditada aquesta circumstància per l'aspirant.  
2. Diversitat funcional: certificat emés per l'organisme competent en què s'acredite el grau de diversitat funcional.  
e) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei orgànica 8/1985, de 13 de juliol, Reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat, o estiguen inclosos dins del marc dels plans de formació contínua de les administracions públiques. No es podran valorar ni es tindran en compte els cursos que no expressen la duració en hores lectives.  
  
  
9. Proposta de nomenament  
Finalitzat el concurs, el tribunal farà pública en el tauler d'anuncis de la seu electrònica de Mancomunitat i en el BOP la relació d'aspirants seleccionats/as, ordenats de major a menor puntuació final, i formularà proposta de nomenament a favor dels qui havent superat el procés selectiu, tingueren cabuda en el nombre definitiu de places a proveir, seguint l'ordre de puntuació final; no podent aprovar ni declarar que han superat les proves selectives un nombre superior d'aspirants al de places convocades, quedant eliminats/as els restants. Qualsevol proposta d'aprovació que contravinga el que s'estableix serà nul·la de ple dret.  
  
Els eventuals empats es resoldran aplicant els següents criteris:  
  
- Es preferirà, d'acord amb al Pla d'Igualtat de la Mancomunitat, aprovat per acord del Ple de 14 d'octubre de 2020, les aspirants dones.  
  
- Si persistira l'empat, es preferirà a la dona amb majors càrregues familiars (menors d'edat i dependents).  
L'expressada relació i proposta consegüent de nomenament s'elevarà a la Presidència de la Mancomunitat, als efectes oportuns. El Tribunal queda facultat per demanar, en cas que siga necessària, l'acreditació d'aquestes circumstàncies.  
  
10. Presentació de documents  
10.1 Sense perjudici del que s'estableix en l'article 28.3, paràgraf 2n, de la Llei 39/2015, d'1 d'octubre, del procediment administratiu comú de les administracions públiques, en el termini de vint dies hàbils a comptar del següent a aquell en què es faça pública la proposta de nomenament, els/les aspirants seleccionats/as hauran de presentar en el Registre de la Mancomunitat els documents acreditatius que posseeixen els requisits exigits, que són els següents:  
a) DNI vigent o certificació en extracte de la partida de naixement.  
  
b) Títol original exigit en la base 2 de la convocatòria.  
c) Documents originals acreditatius dels mèrits al·legats en la fase de concurs (si no s'han presentat abans).  
d) Certificat o informe mèdic que acredite no patir malaltia o defecte físic o psíquic, que li impedisca o siga incompatible amb el normal exercici de les funcions del càrrec.  
Si dins del termini expressat, i excepte causes de força major, no presentaren la documentació, o de l'examen de la mateixa es deduïra que manquen d'algun dels requisits exigits, renuncien, o el resultat del certificat o informe mèdic fora «no apte» no podran ser nomenats per a ocupar les places objecte de la convocatòria i quedaran anul·lades les actuacions, sense perjudici de la responsabilitat en què hagueren incorregut per falsedat en la instància inicial; i es realitzarà una nova proposta de nomenament/contractació a favor de la/les següents persones aspirants de la relació feta pel Tribunal de Selecció.  
  
10.2 A la data de nomenament i en tot cas abans de la presa de possessió, per a ocupar la plaça objecte de la convocatòria, les persones aspirants hauran de formalitzar:  
a) Declaració de no trobar-se incurs/a en causa d'incompatibilitat, ni haver sigut separat/a mitjançant expedient disciplinari del servei de cap Administració Pública, ni estar inhabilitat per a l'exercici de funcions públiques.  
b) Acte d'acatament de la Constitució, de l'Estatut d'Autonomia de la Comunitat Valenciana i de la resta de l'ordenament jurídic.  
  
11. Nomenament i presa de possessió  
Conclòs el procés selectiu, la Presidència de la Mancomunitat procedirà al nomenament corresponent a favor d'el/l'aspirant proposat/ada, que haurà de prendre possessió dins del termini de trenta dies següents a la recepció de la notificació del nomenament. Si, sense causa justificada, no prengueren possessió dins d'aquest termini, s'entendrà que renuncien a la plaça i al nomenament; i es realitzarà una nova proposta de nomenament a favor de la següent persona aspirant de la relació d'aprovats.  
  
12. Normes finals  
Les presents bases vinculen a l'Administració, al tribunal i als qui participen en el concurs, i tant la present convocatòria amb les seues bases com quants actes administratius es deriven d'ella i de les actuacions del tribunal podran ser impugnats per les persones interessades en els casos i formes que determina Llei 39/2015, d'1 d'octubre, del procediment administratiu comú de les administracions públiques; Llei 40/2015, d'1 d'octubre, de Règim del Sector Públic, així com, en el seu cas, en la Llei 29/1998, de 13 de juliol, reguladora de la Jurisdicció Contenciós'Administrativa.  
  
Benifairó de la Valldigna, 16 de novembre de 2022.- El president: Miguel Donet Montagut.